OpenLLM-France/wikimedia huggingface dataset:
# Tagadenn ar wazed varv

Tagadenn ar wazed varv, anvet ivez Emgannn kreñvlec'h Osowiec, a oa bet un emgann eus ar C'hentañ Brezel-bed stourmet e kreñvlec'h Osowiec (hiziv e biz Polonia), d'ar 6 a viz Eost 1915. An anv teñval d'an emgann a zo deuet a-ziwar tres gwadus, e-giz korfoù-marv a oa gant ar soudarded Rusia ur wech bet bombezet gant ur meskaj gazoù ampoezonet, klor ha brom gant an Alamanted. En desped da vezañ o stufañ gwad ha betek tammoù organoù diabarzh, ar rusianed kalonek (60-100 anezho) gant tammoù dilhad tro-dro d'o zremmoù a oa deuet a-benn da enepargadiñ an nerzhioù alaman kalz niverusoc'h.

## Adkemer er sevenadur

* Ar strollad rusian metal Aria en deus ebt embannet ur ganaouenn awenet gant an emgann hag anvet "Attack of the Dead", war o bladenn eus 2014 Dre an holl prantadoù.
* ar strollad metal svedat Sabaton en deus bet embannet ur ganaouenn a-zivout an emgann-se, anvet "The Attack of the Dead Men", war o bladenn embannet e 2019 hag anvet The Great War.
* Ar c'hoari video, World of Warships dre e sevener hag embanner, Wargaming a zo bet o sevel ur film berr diazezet war an darvoudoù eus an emgann.

## Notennoù ha daveennoù

* ↑ The Attack Of The Dead Men – Lyrics.
* ↑ Osowiec. Attack of the Dead Men: Wargaming Short Film. Premiere with English dubbing!, <https://www.youtube.com/watch?v=LNqeZVUkEKA>. Retrieved on Patrom:Date
# Ploare

Ploare zo ur gumun a-wechall e Kerne Penn-ar-Bed, stag ouzh Douarnenez abaoe 1945.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Le Clec'h, person, ha Gloaguen, kure.

### XX$^{vet}$ kantved
##### Brezel-bed kentañ

* Mervel a reas 122 waz eus ar gumun, eleze 3,71% eus ar boblañs e 1911abalamour d'ar brezel.
* Fuzuilhet e voe ur milour bet ganet er gumun gant al lu gall d'an 2 a viz Here 1914.

#### Staget ouzh douarnenez

* Staget e voe Ploare ouzh kumun Douarnenez e 1945.

## Monumantoù ha traoù heverk

* Monumant ar re varv, luc’hskeudenn ha kartenn-bost. Kizellet e voe bet gant Émile Armel-Beaufils.
* Iliz katolik Sant Erle.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Tud
### Tud ganet eno

* René Quéré, livour.
* Pierre Marie Prigent (14 a viz Even 1887), soudard en 318vet rujumant war-droad, fuzuilhet d'ar 2 a viz Here 1914 gant al lu gall e Jaulzy, Oise (Bro-C'hall).

### Tud marvet eno

* Reun Laenneg, medisin.
* Frañseza Kervendal, skrivagnerez vrezhonek.
* Beziet eo an aktour Noël Roquevert e bered Ploare.

## Notennoù ha daveoù

* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 49
* ↑ Memorial Genweb
* ↑ Memorial Genweb
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ francegenweb.org
# Timbroù Barwani

Edo Stad-priñselezh Barwani e kornôg Bhopal, en Indez Breizh-Veur. Gwarezet e oa gant ar Rouantelezh-Unanet. Ul lodenn eus proviñs Madhya Pradesh en India eo bremañ.
Un toullad timbroù-post a voe embannet etre 1921 ha 1948 gant ar melestradurezh ar Stad, betek ma voe dizalc’h India. Poltred ar roue Ranji Singh pe hini e vab Devi Singh a weler war an holl dimbroù. Moullet e voe an timbroù gant Teknik an tipografiezh.
# Philentoma

Philentoma :
| Philentoma pyrhoptera, tresadenn (1838) gant Huet & Prêtre. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Vangidae |
| Anv skiantel ||
| Philentoma Eyton, 1845 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Philentoma a zo ur genad e rummatadur an evned, krouet e 1845 gant an naturour saoz Thomas Campbell Eyton (1809-1880).

## Spesadoù hag an isspesadoù anezhe

Daou spesad golvaneged a ya d'ober ar genad :
* Philentoma pyrhoptera
** P. p. dubia ha pyrhoptera,
* Philentoma velata
** P. v. caesia ha velata.
O c'havout a reer e takadoù 'zo eus Azia ar Gevred, pevar (4) isspesad dezhe en holl.

## Rummatadur

Gwechall e veze renket er c'herentiad Tephrodornithidae a zalc'he ar genadoù Tephrodornis ha Hemipus ivez.

## Notennoù ha daveennoù

* ↑ (en) Roadennoù IOC World Bird List diwar-benn Vangidae/Philentoma (lennet e-barzh d'an 13 a viz Meuzh 2025).
# Basshunter

Basshunter, bet ganet Jonas Erik Altberg d'an 22 a viz Kerzu 1984 e Halmstad (Sveden), a zo ur c'haner, produer sonerezh hag un DJ svedat.

## Pladennoù
### Albomoù studio

* The Bassmachine (2004)
* LOL <(^^,)> (2006)
* Now You're Gone – The Album (2008)
* Bass Generation (2009)
* Calling Time (2013)

### Singles

* The Big Show (2004)
* Welcome to Rainbow (2006)
* Boten Anna (2006)
* Vi sitter i Ventrilo och spelar DotA (2006)
* Jingle Bells (2006)
* Vifta med händerna (2006)
* Now You're Gone (2007)
* Please Don't Go (2008)
* All I Ever Wanted (2008)
* Angel in the Night (2008)
* Russia Privjet (Hardlanger Remix) (2008)
* I Miss You (2008)
* Walk on Water (2009)
* Al final (2009)
* Every Morning (2009)
* I Promised Myself (2009)
* Saturday (2010)
* Fest i hela huset (2011)
* Northern Light (2012)
* Dream on the Dancefloor (2012)
* Crash & Burn (2013)
* Calling Time (2013)
* Elinor (2013)
* Masterpiece (2018)
* Home (2019)
* Angels Ain't Listening (2020)
* Life Speaks to Me (2021)
* End the Lies (& Alien Cut) (2022)
* Ingen kan slå (Boten Anna) (Victor Leksell) (2023)

## Liammoù diavaez

a vo kavet e Wikimedia Commons.
* Lec'hienn ofisiel Basshunter
# Tephrodornis

Tephrodornis :
| Tresadenn T. pondicerianus (par ha parez). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Vangidae |
| Anv skiantel ||
| Tephrodornis Swainson, 1832 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Tephrodornis a zo ur genad e rummatadur an evned, krouet e 1832 gant an evnoniour saoz William Swainson (1789-1855)

## Spesadoù hag an isspesadoù anezhe

Pevar spesad golvaneged a ya d'ober ar genad :
* Tephrodornis affinis,
* Tephrodornis pondicerianus
** T. p. orientis, pallidus ha pondicerianus,
* Tephrodornis sylvicola,
* Tephrodornis virgatus
** T. v. annectens, frenatus, fretensis, hainanus, jugans, latouchei, mekongensis, pelvicus, verneyi ha virgatus.
O c'havout a reer e takadoù 'zo eus Azia, trizek (13) isspesad dezhe en holl.

## Rummatadur

Gwechall e veze renket er c'herentiad Tephrodornithidae a zalc'he ar genadoù Hemipus ha Philentoma ivez.

## Notennoù ha daveennoù

* ↑ (en) Roadennoù IOC World Bird List diwar-benn Vangidae/Tephrodornis (lennet e-barzh d'an 13 a viz Meurzh 2025).
# Canberra

Canberra eo kêr-benn Aostralia. An eizhvet kêr vrasañ eus ar vro eo, met gant 367 752 a dud o chom enni (2012) eo bihanoc'h eget kêrioù-penn holl stadoù Aostralia, war-bouez Hobart.
E dibenn an XIX$^{vet}$ kantved e oa bet dibabet Canberra da gêr-benn evit Aostralia. Goude un tabut hir da c'houzout peseurt kêr e vije ar gêr-benn, Sydney pe Melbourne, ar c'hêrioù brasañ er vro, e voe dibabet ur c'horn-bro neptu, hanter-hent etrezo o-div. Dibabet e voe korn-bro Canberra e 1908. D'ar 1añ a viz Genver 1910 e voe lakaet da diriad ar gêr-benn gevreael. Anvet e voe Canberra ent-ofisiel, d'an 12 a viz Meurzh 1913 ha kroget e voe al labourioù da sevel kêr.
Daoust ma n'eo ket Canberra kreizenn bennañ ar vro e-keñver armerzh, emañ kreizennet eno ar mediaoù brasañ. A-hend-all ne gaver e kêr nemet servijoù melestradurel ha touristel.

## Kerioù gevellet hag emglevioù mignoniezh

Canberra zo gevellet gant teir c'hêr:
* Beijing, e Sina boblek
* Nara, e Japan
* Wellington, e Zeland-Nevez
Canberra he deus skoulmet emglevioù mignoniezh gant :
* Hangzhou, e Sina boblek d'an 29 a viz Here 1998, war dachenn an armerzh hag hini ar sevenadur.
* Dili, e Timor ar Reter, sinet e 2004, evit krouiñ liammoù mignoniezh etrezo war tachennoù an deskadurezh, ar sevenadur, an armerzh, an dengarouriezh hag ar sport.

## Notennoù ha davepoù

* 1 2 Canberra's international relationships. Chief Minister's Department (22 November 2018).
* ↑ "Canberra adopts New Zealand capital as sister city", Australian Broadcasting Corporation (7 July 2016).
* ↑ Hangzhou, China. ACT Government Chief Minister and Treasury Directorate.
* ↑ Dili, Democratic Republic of Timor-Leste. ACT Government Chief Minister and Treasury Directorate.
a vo kavet e Wikimedia Commons.
# Montpelier

    Evit implijoù all, gwelet Montpelier (disheñvelout).
Montpelier eo anv kêr-benn stad Vermont er Stadoù-Unanet. Bez' e oa 7 855 a annezidi e 2010. Krouet eo bet anv Montpelier en ur mod ofisiel e 1787.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Aber

    Evit implijoù all, gwelet Aber (disheñvelout).
An aber (anv gourel pe venel) eo lodenn izelañ ha ledanañ genoù ur stêr, ma teu ar mor enni, setu perak e vez izeloc'h pe uheloc'h an dour ennañ diouzh ma vez tre pe lanv.
N'eo ket heñvel ar gwel war an aber hervez liveoù al lanv : leun-chouk gant an dour pa ya al lanv en e live uheloc'h ha peuzgoullo ha lec'hidek d'an izelvor. Peurliesañ e vez aberioù brasoc'h ha hiroc'h war an aodoù roc'hellek ha pa vez bras al liveoù diwar tro al lanv.
Ur pouez bras a ya gant an aberioù e-keñver o rolloù armerzhel hag ekologiezhel. E penn uhelañ an aberioù e kaver alies ar perzhier pennañ, evel e Breizh. War o genoù emañ staliet perzhier ivez. Meur a gêr a vez staliet war daou du un aber. War riblennoù an aber hag e-barzh an aber e-unan e kaver takadoù gleb, lec'hioù buhezek eus ar gwellañ. Eno e vev amprevaned, buzhug, laboused hag meur a grigner. Eno e vev pesked ha kregin hag ur roll dibar o deus an takadoù gleb evit ar beskerezh.

## Stêranvadurezh

Ar ger aber a gaver en un nebeud anvioù stêrioù e Bro-Leon hag e Bro-Gerne, ha muioc'h c'hoazh e Kembre. Un toullad anvioù a gaver e Bro-Skos ivez. Unan zo e Bro-Saoz : an Humber.

### Breizh

* An Aber en Arzhon, Bro-Gwened
* Aberig Kersent e Landunvez
* An Aber e Kraozon
* An Aber-Benniget (a-wechoù an Aber-Benead) e Lanniliz
* An Aber-Ac'h
* An Aber-Ildud
* An Aberig e Porsal
* An Aber, ul lec'h etre Rosko ha Santeg

### Kembre

* Aber a gaver e kalz anvioù-lec'hioù, met kember eo ar ster alies p'e gaver en douaroù, evel en Aberhonddu ;
* Aber a lavarer dre verrdro eus Aberystwyth hag Abergwyngregyn.
| Aber (Ceredigion) Aberaeron Aberaman Abercarn Abercastell | Abercraf Abercych Abercynon Aberchwiler Aberdâr | Aberdaugleddau Aberedw Abereiddi Aberffrwd Abergwaun | Abergwili‎ Aberhafesb Aberhonddu Aberhosan Aberllydan | Aberllynfi Aber-miwl Abernant Aberogwr Aberporth | Aberriw Abersychan Abertridwr Aberysgir |

## Bro-Skos

| Aberarder Aberargie Aberbothrie Abercairney Aberchalder Aberchirder Abercorn | Abercrombie Aberdalgie Aberdeen Aberdour Aberfeldy Aberfoyle Abergairn | Abergeldie Aberlady Aberlednock Aberlemno Aberlour Abermilk Abernethy | Aberscross Abersky Abertarff Abertay Aberuchill Aberuthven Abriachan | Applecross Arbirlot Arboll Arbuthnott Arbroath Fochabers Kinnaber | Lochaber Slongaber Obar Neithich (Nethybridge) |
Un aspadenn int eus ar brezhoneg a veze komzet en Hanternoz kozh.

## E galleg

Kavout a reer aber e lec'hanvadurezh c'hallek Bro-Leon (Pays des Abers), met ria a vez lavaret eus aberioù all Breizh.

## Pennadoù kar

* Kember
* Kemper
* (en) Aber hag Inver el lec'hanvioù

## Notennoù

* ↑ Aberbrothick - Obar Bhrothaig gwechall.
# Loxodonta

    Gant ar ger "Olifant Afrika" e tegouezher amañ.
Olifanted Afrika :
| Olifant savanennoù Afrika ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Proboscidea |
| Kerentiad : | Elephantidae |
| D'ar vevoniezh e tenn ar pennad-mañ. ||
Olifant Afrika pe genad Loxodonta zo un termen implijet evit komz eus daou spesad olifanted a vev en Afrika (mui unan aet da get: olifant Norzhafrika):
* olifant savanennoù Afrika (Loxodonta africana)
* olifant koadoù Afrika (Loxodonta cyclotis).
Bihanoc'h eo an eil spesad eget egile.
# Georgia (anv-badez)

Georgia zo un anv-badez saoznek roet d'ar merc'hed.

## Orin

Savet eo diwar an anv-badez George, roet d'ar baotred.

## Adstummoù

* Georgina ha Georgiana.

## Yezhoù all

* Giorgia, en italianeg

## Tud
### XIXvet kantved

* Georgia Cayvan, anv-micher Georgie Eva Cayvan (1857– 1906), aktourez c'hoariva stadunanat

### XXvet kantved

* Georgia Carroll (1919-2011), kanerez hag aktourez stadunanat
* Georgia Gibbs ( 1919 – 2006), kanerez jazz stadunanat
* Georgia Moffett (* 1984), aktourez saoz
* Georgia O’Keeffe (1887–1986), livourez stadunanat
* Georgia van der Rohe (1914–2008), korollerez alaman
* Georgia White (1903–ca. 1980), kanerez blues stadunanat

## Pennadoù kar

* Georgina
* Georgette
# Marc'harid Bro-C'hall (1492-1549)

Marguerite d'Angoulême, pe Marguerite de France, pe Marguerite de Navarre, pe Marguerite d'Alençon (e galleg), pe Marc'harid Bro-C'hall pe Marc'harid Navarra (e brezhoneg), ganet e 1492 ha marvet e 1549, a oa rouanez Navarra. C'hoar henañ ar roue gall Frañsez Iañ e oa. Skrivagnerez c'hallek e oa ivez. El lez c'hall hag e hini Navarra e roas ton d'an arzourien.
Ganet e oa d'an 11 a viz Ebrel 1492 en Angoulême

## Dimezioù

Div wech e timezas.
* E 1509, da 17 vloaz, e timezas da Charlez IV, dug Alençon. Ne gare ket anezhañ. Perzh a gemeras en emgann Pavia e 1525, ha mervel prestik goude gant ar vezh. Ne ouelas ket an intañvez.
* En 1527 ec'h addimezas da Herri II Albret, roue Navarra. E 1528 e c'hanas ur verc'h, Janed Albret, a vo diwezhañ rouanez Navarra ha mamm Herri IV, roue Bro-C'hall .

## He marv

Mervel a reas d'an 21 a viz Kerzu 1549 en Odos-en-Bigorre.

## Oberennoù

Brudet eo da vezañ, gant Christine de Pisan ha Marie de France, unan eus ar c'hentañ skrivagnerezed gallek, ha lesanvet e oa bet an dekvet muzenn, hag ivez La Marguerite des Marguerite (perlezenn eo ster latin an anv). Brudet eo he levr L'Heptaméron, 72 danevell skrivet diwar skouer Il Decameron ar skrivagner italianek Boccaccio.

## Liamoù diavaez

* https://web.archive.org/web/20120712070712/http://www.pensees-ecrites.net/auteurs-et-biographies/marguerite-d-angouleme,248/
# Sainte-Eugénie (Orne)

Sainte-Eugénie a oa ur gumun e Normandi, en departamant Orne, en Arondisamant Argentan.

## Istor
### Dispac'h gall

* Krouet e voe ar gumun e 1790 diwar ar barrez katolik. Lakaet e voe e Kanton Chambois, e Distrig Argentan hag e departamant Orne. Lakaet e voe ar gumun en Arondisamant Argentan pa voe krouet e 1800. Lakaet e voe e Kanton Trun e 1801.

### XIX$^{vet}$ kantved

* Staget e voe kumun Sainte-Eugénie ouzh kumun Aubry-en-Exmes e 1812.

### Monumantoù ha traoù heverk

* Ur voudenn-gastell.

## Notennoù ha dave

* ↑ (fr)Cassini – EHESS
* ↑ (fr)Cassini – EHESS
# Angelina Jolie

Angelina Jolie; ganet Voight, ha deuet da vezañ Jolie Pitt, ganet d'ar 4 a viz Even 1975, zo un aktourez ha sevenerez filmoù stadunanat. Meur a wech eo bet enoret gant prizioù evel un Academy Award ha tri Golden Globe Awards. Meur a wech eo bet an aktourez paeet ar muiañ eus Hollywood.
# 16

Diwar-benn bloaz 16 an deiziadur juluan eo ar bajenn-mañ :
| Evit ar bloaz -16, gwelet ar bajenn : | -16 |
| Evit an niver 16, gwelet ar bajenn : | 16 (niver) |
769 AUC (Ab Urbe Condita = goude diazez Kêr-Roma) / 0016 goude Krist

### Skiantoù an den
## Darvoudoù
### Impalaeriezh roman

* Impalaer : Tiber (Tiberius Caesar Divi Augusti Filius Augustus), adalek an 19 Eost 14 (>16.03.37)
* Koñsuled : Sisenna Statilius Taurus & L(ucius) Scribonius Libo
* Kaset wa-raok gant Germanicus (90 000 den war ul lestraz ouzhpenn mil bag) eo trec'h al lu roman war ar penn brezel german Arminius e Idistaviso war glannoù ar Weser. Prizoniet eo Thusnelda gwreg Arminius. Adpaket eo ereroù kollet lejionoù Varus.
* Germanicus adgalvet da Roma ma resev enorioù an Trec'h ha m'eo adkaset evit un eil koñsulezh.
* Bolz-enor Tiber war ar Forom. Adsavet templ an Dioskured war ar Forom.
* Eleazar merc'h Anna, pennveleg Jeruzalem (16-17).

### Breizh (-Veur)

* Cunobelinos, roue an Drinovanted hag ar Gatuvellauned (c. -10/+40).

### Arzoù ha sevenadur

* Embannet epistolenn "Epistulae ex Ponto" Ovid.
* Embannet Ab Urbe condita (Adalak diazez ar Gêr [Roma]) e 142 lev, gant Titus Livius

### Buhez pemdez ha dudi

* Sened Roma a zifenn ouzh ar wazed da zougen dilhadoù seiz.

## Ganedigezhioù 16

* 15 pe 16 : Agrippina ar Yaouankañ, Impalaerez roman († 59).

## Marvioù 16

* Scribonia, gwreg kentañ Aogust ha mamm Julia ar Yaouankañ

## Gwelet ivez

* Roll ar Pennoù Stad e 16

## Daveoù

* ↑ Tacitus, Danevelloù, levr II, pennad 33 ((fr) Lenn enlinenn)
# Golden Globe Awards

Golden Globe Awards a vez anv enorioù roet evit lakaat war-wel dibarelezh filmoù pe oberennoù skinwel dre ar bed. Bep bloaz e vez ul lid enoriñ dalc'het abaoe 1944 oc'h enoriñ arzourien pe tud a vicher hag o obererezhioù. Al lid a zo dalc'het bep miz Genver, hag un darvoud pouezus eo evit industrielezh ar filmoù ha koulzoù an enorioù, hag a vez en e barr bep bloaz gant lid an Academy Awards.
Ar mare evit bezañ lakaet e anv evit ar Golden Globes a zo eus ar 1añ a viz Genver betek an 31 a viz Kerzu. Ar Golden Globes na oant ket bet skignet er skinwel e 1969–1972, 1979, ha 2022. E 2008 al lid a oa bet nullet gant Harz-labour ar Writers Guild of America e 2007–08.

## Liammoù diavaez

* (en) Lec'hienn ofisiel ar Golden Globe Awards
# A Little Pond

A Little Pond (Hangul: 작은 연못; RR: Jakeun yeonmot) zo ur film brezel-drama Sukorean embannet e 2009 skrivet ha sevenet gant Lee Saang-woo. Ar film a gont darvoud lazhadeg repuidi sukorean gant soudarded stadunanat e No Gun Ri e fin miz Gouhere 1950, e-penn kentañ Brezel Korea. An holl aktourien o deus bet c'hoariet a youl vat, e-touez anezho reoù brudet-mat er sinema sukorean.
Savet eo bet ar senario diwar testenioù tud hag a oa chomet bev goude al lazhadeg a oa bet e No Gun Ri. En desped da-se an holl dudennoù a zo bet ijinet.

## Istor

Kregiñ a ra ar film gant un devezh boas en ur gêriadennig korean o vevañ doare mod kozh. Emañ ar vugale o c'hoari, ar wazed astennet tro-dro da c'hoarioù taol. Ur c'helenner yaouank zo o teskiñ ur ganaouenn d'ar skolidi evit ma vo kanet e-pad ur sonadeg. Siwazh dezho, an talbenn hag a oa pell dioute abaoe sizhunioù ma oa krog Brezel Korea a erru trumm pa emañ al lu sukorean o kilañ, bountet kreñv gant nerzhioù Norzhkorea.
Ar Stadoù-Unanet Amerika n'o devoa ket kaset soudarded a-walc'h o tont eus Japan evit harpañ Su Korea. Gant ma oa an difennerien o kilañ, lod eus ar soudarded stadunanat a roas an urzh da annezidi ar gêr da dec'hout kuit war-zu ar su. Tro 500 anezho a varvas war hent an harlu.
# Jaskier

Jaskier pe Jasquier, Dandilion evit an droidigezh saoznek, lesanvet beskont Julian, a zo un dudenn ijinet e bed ar romantoù ha c'hoarioù video The Witcher. Krouet gant Andrzej Sapkowski evit danevelloù, deuet eo da vezañ ur benndudenn en heuliad romantoù The Witcher ha goude-se re an adsevel doare c'hoarioù video.

## Istor

Ur barzh eo eñ, c'hoarier lud, mailh eo evit kontañ istorioù harozed (dreist-holl re Geral a Rivii) pe mojennoù kozh. Plijet bras eo ivez da seniñ ha kanañ kanaouennoù hudur pa vez paotred o selaou anezhañ e-pad festoù pe kanaouennoù romantel pa vez merc'hed dirazhañ. Ar merc'hed a zo dedennet bras gantañ.
Kamalad bras Geralt a Rivii, tost e chom eus outañ e-pad an troioù-kaer a vez roet da lenn pe da c'hoari e bed ar Witcher (Wiedźmin). Klask a ra sikour e gamarad evit dont a-benn da drec'hiñ e enebourien dreist-holl en ur gavout titouroù.

## Tro-spered

Merc'hetaer daonet, alies en em gav gant kudennoù o tont eus ar wazed pe eus tadoù. Prederour war ar vuhez, met furlukin, dedennet bras eo gant an evaj hag ar c'hoari poker. Alies en em gav en toull-bac'h ha rediet e vez gortoz sikour e gamalad Geralt evit bezañ dieubet. Ma seblant digalon da gentañ, en gwirionez ez eo un dudenn kalonek gant ma n'en deus ket da gemer perzh en un emgann. Spiañ a ra dreist-holl evit e gamalad.
# Nefilim

Nefilim (hebraek:נְפִילִים‎, נָפִיל‎ Nafíl en unander) a vez graet eus tudennoù dreistnaturel a gaver er Bibl, anezho diskennidi da "vibien Doue" ha "merc'hed ar wazed" a-raok al Liñvadenn Veur. Ar ger « Nefilim » a vez adkavet div wech en Torah – pe Pentateuc'h – (levr ar C'heneliezh 6. 4), a-wechoù e vez graet gant ar ger « ramzed ». Nefilim a zo liester « nefel » pe « nāfîl » en hebraeg. Hervez an displegadennoù, ar ger « nefilim » a c'hell talvezout « ar re a zo kouezhet », « ar re a gouezh » (Aeled dismantret), pe « ar re a lak da gouezhañ » (ar re a vrein ene Mab-Den). Hervez ar Bibl e oant bet gwelet o annezañ bro Kanaan.
El lodenn eus ar C'heneliezh a raanv eus an Nefilim e c'haller soñjal ez int pe " mibien Doue", pe gant ur sell degemeret ledanoc'h ar frouezh ganet adal « mibien Doue » (aeled) ha maouezed denel. An tamm-se eus ar C'heneliezh a adkaver a-raok lodenn al Liñvadeg. Gant ma z'eo berr ha diresis ez eo bet komprenet gant meur a zoare disheñvel.
An Nefilim a c'hell bezañ kemmesket gant ramzed all a zo anv anezho er Bibl.
# Ivan Rebroff

Hans-Rolf Rippert pe Ivan Rebroff, bet ganet d'ar 31 a viz Gouere 1931 e Berlin-Spandau hag aet d'an Anaon d'ar 27 a viz C'hwevrer 2008 e Frankfurt, a oa ur c'haner alaman.

## Un nebeud kanaouennoù

* Abendglocken (Вечерний звон)
* Dank sei Dir, Herr
* Das einsame Glöckchen (Однозвучно гремит колокольчик)
* Die Legende von den 12 Räubern (Жили двенадцать разбойников)
* The Legend of the twelve robbers (Жили двенадцать разбойников)
* Eine weiße Birke
* Hava Nagila
* Ich bete an die Macht der Liebe (Коль славен)
* Im tiefen Keller
* Kalinka
* Katjuscha
* Mit der Troika in die große Stadt
* Moskauer Nächte (Подмосковные вечера)
* O Isis und Osiris
* Schwarze Augen (Очи черные)
* Stenka Rasin (Стенька Разин)
* Ah! Si j'étais riche (en "Ar biolinour war an doenn (Anatevka)")
* Wolgalied (Operetten Der Zarewitsch)
* Wolgaschlepper

## Un nebeud pladennoù

* Ave Maria
* Ich bete an die Macht der Liebe
* Zauber einer großen Stimme
* My Russian Homeland
* Glasnost Perestroika
* Komm mit nach Hellas
* Seine größten Opernerfolge
* Musikalische Edelsteine
* Russische Weihnacht
* Frühling in der Taiga
* Wunschkonzert
* Weihnacht mit Ivan Rebroff
* Wenn ich einmal reich wär’
* Live in Concert DVD
* Live in Concert, Recitals 1968
* Meine Reise um die Welt
* Meine russische Seele
* Mein Russland, du bist schön
* Krönung einer großen Karriere
* Die schönste Stimme Russlands
* … und Friede auf Erden
* A Moscou
* from the World
* Kosaken müssen reiten
* Na Sdarowje
* Taiga Träume
* Russische Party
* Erinnerungen an Russland
* Volksweisen aus dem alten Russland
* Boris Godounov
* Johann Strauss (mab), Die Fledermaus: Priñs Orlofsky, penn laz-seniñ : Carlos Kleiber, Deutsche Grammophon 1975

## Liammoù diavaez

* Ivan Rebroff Hava Nagila
* Ivan Rebroff: Ah si j'étais riche
# Hava Nagila

Hava Nagila ((he) הָבָה נָגִילָה}}, Hāvā Nāgīlā, «Joa deomp»), zo ur ganaouenn hebraek. Alies e vez kanet e-kerzh lidoù yuzev, evel dimezioù pe bar ha bat mitzvah. Skrivet eo bet ar pozioù e 1918 gant Abraham Zvi Idelsohn, awenet gant ur salm (118:24). Hengounel eo ar sonerezh.
Kanet eo bet ar ganaouenn gant Harry Belafonte e 1956. E Bro-C’hall eo bet brudet gant Rika Zaraï e 1959.

## Pozioù

| הבה נגילה הבה נגילה הבה נגילה ונשמחה | Hava naguila Hava naguila Hava naguila venis'mekha | Joa deomp Joa deomp Joa deomp ha bezomp laouen |
| (bis) |||
| הבה נרננה הבה נרננה הבה נרננה ונשמחה | Hava neranenah Hava neranenah Hava neranenah venis'mekha | Kanomp Kanomp Kanomp ha bezomp laouen |
| (bis) |||
| !עורו, עורו אחים עורו אחים בלב שמח | Ourou, ourou akhim ! Ourou akhim b'lev sameakh | Dihunit, dihunit, breudeur ! Dihunit, breudeur, gant ur galon laouen |
| (ter) |||
| !עורו אחים, עורו אחים בלב שמח | Ourou akhim, ourou akhim ! B'lev sameakh | Dihunit, breudeur, dihunit, breudeur ! Gant ur galon laouen |

## Daveoù

* ↑ (fr) Felix Perez (Here 2014). La petite histoire de Hava Naguila. Jerusalem Post.